Document ID: 32004R1453

32004R1453
L 269/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1453/2004 НА КОМИСИЯТА
от 16 август 2004 година
относно постоянното разрешение на определени добавки за влагане в храни за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), и по-специално член 3 и член 9г, параграф 1от нея,
като има предвид, че:
(1)
Директива 70/524/ЕИО предвижда издаването на разрешителни за добавки за употреба в рамките на Общността. За добавките, посочени в част II от приложение В към същата тази директива, могат да бъдат издадени разрешителни без ограничение във времето, ако са изпълнени определени условия.
(2)
Използването на препарата от микроорганизми Bacillus licheniformis (DSM 5749) и Bacillus subtilis (DSM 5750) беше разрешено за определен период от време, за първи път за свине майки, с Регламент (ЕО) № 2437/2000 на Комисията (2).
(3)
Бяха предадени нови данни в подкрепа на заявлението за разрешително без ограничение във времето на валидността за този препарат. Оценката показва, че са изпълнени условията, предвидени в Директива 70/524/ЕИО за издаване на такова разрешително.
(4)
Съобразно това използването на този препарат при свине майки, както е упоменато в приложение I, трябва да бъде разрешено без ограничение във времето.
(5)
Използването на препарата от микроорганизми Bacillus cereus var. Toyoi (NCIMB 40112/CNCM I-1012) беше разрешено за определен период от време, за първи път за прасета за угояване, с Директива 94/17/ЕО на Комисията (3).
(6)
Научния комитет по храненето на животните (НКХЖ) в своя доклад по отношение на Bacillus cereus var. Toyoi (NCIMB 40112/CNCM I-1012), който беше приет на 5 декември 2001 г., потвърди, че този препарат, когато се използва за категориите прасенца, прасета за угояване и свине майки, отговаря на изискванията на член 3а, буква б) от Директива 70/524/ЕИО. Докладът на Научния комитет по храненето на животните също така достига до положително становище по отношение на ефикасността на този препарат, когато се използва при категорията прасенца на възраст до два месеца и свине майки.
(7)
Бяха предадени нови данни в подкрепа на заявлението за разрешително без ограничение във времето на валидността за този препарат.
(8)
Европейският орган за безопасност на храните (ЕОБХ) беше помолен да представи становище по отношение на ефикасността на този препарат, когато се използва за хранителна добавка за прасета за угояване. В своето становище, прието на 7 май 2004 г., Европейският орган за безопасност на храните се изказа положително по отношение на този препарат и цялостната оценка показва, че са изпълнени условията, предвидени в Директива 70/524/ЕИО за издаване на такова разрешително.
(9)
Съобразно това, използването на този препарат при прасета за угояване, както е посочено в приложение I, трябва да бъде разрешено без ограничение във времето.
(10)
Използването на препарата от ензими ендо-1,4-бета-ксиланаза и ендо-1,4-бета-глюконаза, произведен от Aspergillu niger (CBS 600.94), разположен в първия ред на приложение II, беше разрешено за определен период от време, за първи път за пилета за угояване, за пуйки за угояване и за прасенца, с Регламент (ЕО) № 654/2000 на Комисията (4).
(11)
Използването на препарата от ензими ендо-1,4-бета- глюконаза и ендо-1,4-бета- ксиланаза, произведен от Aspergillu niger (CBS 600.94), разположен във втория ред на приложение II, беше разрешено за определен период от време, за първи път за пилета за угояване, с Регламент (ЕО) № 654/2000 на Комисията.
(12)
Използването на препарата от ензими ендо-1,3(4)-бета-глюконаза, произведен от Trichoderma longibrachiatum (ATCC 2106) и от ендо-1,4-бета-ксиланаза, произведен от Trichoderma longibrachiatum (IMI SD 135), и от polygalacturonase, произведен от Aspergillus aculeatus (CBS 589.94), беше разрешено за определен период от време, за първи път за прасета за угояване, с Регламент (ЕО) № 2690/1999 на Комисията (5).
(13)
Използването на препарата от ензими ендо-1,3(4)-бета-глюконаза и от ендо-1,4-бета-ксиланаза, произведен от Aspergillus niger (phoenicis) (NRRL 25541) и от alpha-amylase, произведен от Aspergillus oryzae (ATCC 66222), беше разрешено за определен период от време, за първи път за прасенца, с Регламент (ЕО) № 1636/1999 на Комисията (6).
(14)
Използването на препарата от ензими ендо-1,4-бета-ксиланаза, произведен от Trichoderma longibrachiatum (CNCM MA 6-10W), беше разрешено за определен период от време, за първи път за пилета за угояване, с Регламент (ЕО) № 1436/98 на Комисията (7).
(15)
Бяха предадени нови данни в подкрепа на заявлението за разрешително без ограничение във времето на валидността за тези пет ензимни препарата. Оценката показва, че са изпълнени условията, предвидени в Директива 70/524/ЕИО, за издаване на такова разрешително.
(16)
Съобразно това, използването на тези пет препарата от ензими, както е посочено в приложение II, трябва да бъде разрешено без ограничение във времето.
(17)
Оценката на тези седем заявления показва, че са необходими определени процедури, за да се предпазят работниците от излагане на добавките, определени в приложенията. Тази защита трябва да се осигури чрез прилагането на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (8).
(18)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратите, които принадлежат към групата на „Микроорганизмите“ и „Ензимите“, както е посочено в приложение I и приложение II, са разрешени за употреба като добавки за хранене на животните при условията, определени в същите тези приложения.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 август 2004 година.

Labels: 17
16
6